Lemondo

Lemondo — ერთ-ერთი პირველი ქართული მობილური თამაშების და აპლიკაციების დეველოპერი და გამომცემელი კომპანია, რომლის სათავო ოფისი არის თბილისში, საქართველოში.

Lemondo-ს გენერალური დირექტორი არის ლევან კილაძე, ხოლო დამფუძნებლები არიან თავად ლევანი და გიორგი ოთიაშვილი, პროდუქტების განვითარების დირექტორი. კომპანიაში ამჟამად მუშაობს 30 კაციანი გუნდი.

Lemondo მომხმარებლისთვის ცნობილია მრავალი წარმატებული პროდუქტით: Pixel Hunter, Kite Surfer, Rage Wars, Basketball Arcade Machine, Beer Shooter, Icon Skins, Flashlight და ა.შ. Lemondo ყოველწლიურად იზრდება, აუმჯობესებს არსებულ და განაგრძობს ახალი პროდუქტებზე მუშაობას.

ისტორია
ლევან კილაძემ და გიორგი ოთიაშვილმა  2010 წელს გადაწვიტეს დაეარსებინათ მობილური თამაშების და აპლიკაციების დეველოპერი კომპანია. კომპანია გახდა Apple-ის, Google-ისა და Windows-ის კონტრაქტორი და ამით მოიპოვა უფლება ზემოაღნიშნული კომპანიების აპლიკაციების მაღაზიებში განეთავსებინა თავისი პროდუქტი.Lemondo Entertainment on Apple AppStoreLemondo Business on Apple AppStore

2012 წელს Lemondo-ს საქართველოს ფინანსთა სამინისტროსგან მიენიჭა „ვირტუალური ზონის პირის სტატუსი“.

2013 წელს Lemondo-მ გამოყო 2 ბიზნეს მიმართულება:

Lemondo Entertainment — გააგრძელა გლობალური ბაზრისთვის მობილური თამაშების და აპლიკაციების შემუშავება
Lemondo Business —  აქტიურად მუშაობს როგორც ადგილობრივ ისე საერთაშორისო კომპანიებთან, რომელთაც სურთ ჰქონდეთ საკუთარი აპლიკაცია.

2013 წელს Lemondo გახდა AmCham Georgia-ს კორპორატიული წევრი.AmCham Corporate Membership

2013 წელს Lemondo გახდა Erasmus Centre for Entrepreneurship-ის ორგანიზებით ჩატარებული მსოფლიო სტარტაპების კონკურს Get In The Ring-ის ფინალისტი საქართველოდან.Get in the Ring National Finalists!

2014 წლის ივლისში, Lemondo გახდა პირველი ქართული კომპანია, რომლის თამაში „Pixel Hunter“ გახდა ხელმისაწვდომი „Steam“-ის მომხმარებლებისთვის.Pixel Hunter on Steam

2014 წლის სექტემბერში Lemondo იყო მსოფლიოში პირველი კომპანია, რომელმაც iOS 8 საოპერაციო სისტემისთვის ქართული კლავიატურის აპლიკაცია შექმნა.marketer.ge - First Georgian Keyboard App for iOS 8  

2015 წლის მაისში Lemondo-მ და საქართველოს უნივერსიტეტი-მა, პირველი მობილური აპლიკაციების ტრენინგ-ცენტრი დააარსეს.

2015 წლის ნოემბერში Lemondo-ს თამაში Pixel Hunter გახდა პირველი ქართული თამაში რომელიც განთავსდა PlayStation Store-ზე.Pixel Hunter on PlayStation Store

რესურსები ინტერნეტში

 სქოლიო 

კატეგორია:საქართველოს კომპანიები
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები საქართველოში